b'\n_START_ARTICLE_\nKurt Schork\n_START_PARAGRAPH_\nKurt Schork (1947 \xe2\x80\x93 24. toukokuuta 2000) oli yhdysvaltalainen sotakirjeenvaihtaja. Daytonin rauhansopimuksen neuvottelijana toiminut yhdysvaltalaisdiplomaatti Richard Holbrooke arvioi h\xc3\xa4nt\xc3\xa4 n\xc3\xa4in: Kurt Schork oli yksi rohkeimmista, \xc3\xa4lykk\xc3\xa4immist\xc3\xa4 ja hienoimmista journalisteista, joiden kanssa olen 35 vuoden aikana ty\xc3\xb6skennellyt. H\xc3\xa4n oli l\xc3\xa4hes aina oikeassa._NEWLINE_Ennen journalistin uraansa Schork toimi New Yorkin liikenneviraston johdossa ja kiinteist\xc3\xb6nv\xc3\xa4litt\xc3\xa4j\xc3\xa4n\xc3\xa4. Ennen 40 vuoden ik\xc3\xa4\xc3\xa4 h\xc3\xa4n p\xc3\xa4\xc3\xa4tti kokeilla toimittajan ammattia Aasiassa toimivan tytt\xc3\xb6yst\xc3\xa4v\xc3\xa4ns\xc3\xa4 esimerkin mukaisesti. H\xc3\xa4n ehti yli kymmenen vuoden aikana raportoida lukuisia sotia niin Afrikasta kuin It\xc3\xa4-Timoristakin. Bosnian sodan aikana h\xc3\xa4n toimi piiritetyss\xc3\xa4 Sarajevossa ja toi maailman tietoisuuteen muun muassa Sarajevon \xe2\x80\x9dRomeon ja Julian\xe2\x80\x9d, eri etnisist\xc3\xa4 ryhmist\xc3\xa4 olleet rakastavaiset, jotka tarkka-ampuja murhasi sillalle heid\xc3\xa4n ollessaan pakenemassa kaupungista._NEWLINE_Uutistoimisto Reutersi\xc3\xa4 edustanut Schork ja uutistoimisto AP:n valokuvaaja, espanjalainen Miguel Gil Moreno de Mora murhattiin toukokuussa 2000 heid\xc3\xa4n ollessaan raportoimassa Sierra Leonen sis\xc3\xa4llissodasta.'